**TELPU NOMAS LĪGUMS**

*Līguma parakstīšanas datums ir*

*pēdējā pievienotā droša elektroniskā*

*paraksta un tā laika zīmoga pievienošanas datums*

**Ogres novada pašvaldība**, reģistrācijas Nr. 90000024455, juridiskā adrese:   
Brīvības iela 33, Ogre, Ogres nov., LV-5001, turpmāk - Iznomātājs, kura vārdā saskaņā ar Ogres novada pašvaldības domes 2025. gada 25. septembra lēmuma “Par nedzīvojamo telpu “Ambulance”, Nākotnes ielā 1, Birzgalē, Birzgales pag., Ogres nov., nomas tiesību izsoli” 5. punktu rīkojas Ogres novada Birzgales pagasta pārvaldes vadītājs \_\_\_\_\_\_\_\_\_, no vienas puses, un

**\_\_\_\_\_\_\_\_**,vienotaisreģistrācijas Nr. \_\_\_\_\_\_/ personas kods\_\_\_\_\_, juridiskā adrese: \_\_\_\_\_/ deklarētā dzīvesvieta \_\_\_\_\_, turpmāk – Nomnieks, kura vārdā rīkojas \_\_\_\_\_\_, no otras puses,

turpmāk Iznomātājs un Nomnieks kopā un katrs atsevišķi – Puses/Puse,

pamatojoties uz to, ka Zemgales rajona tiesas Birzgales pagasta zemesgrāmatas nodalījumā Nr. 100000066958 ierakstīts nekustamais īpašums ar nosaukumu: “Ambulance”, adrese: Nākotnes iela 1, Birzgale, Birzgales pag., Ogres nov., kadastra numurs 7444 005 0238, turpmāk - Nekustamais īpašums, kas sastāv no zemes vienības ar kadastra apzīmējumu 7444 005 0238, platība 0,348 ha, uz kura atrodas ambulances ēka (būve) ar kadastra apzīmējumu [7444  005 0238 001](https://www.kadastrs.lv/buildings/3100024040?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property), adrese: Nākotnes iela 1, Birzgale, Birzgales pag., Ogres nov., LV-5033, Ogres novada pašvaldības domes 2025. gada 25. septembra lēmumu “Par nedzīvojamo telpu “Ambulance”, Nākotnes ielā 1, Birzgalē, Birzgales pag., Ogres nov., nomas tiesību izsoli” (protokols Nr. 7, 2.) un Ogres novada pašvaldības mantas novērtēšanas un izsoles komisijas 20\_\_. gada \_\_.\_\_\_\_ lēmumu “\_\_\_\_” (protokolu Nr. \_\_\_\_), noslēdz šādu telpu nomas līgumu, turpmāk – Līgums:

1. **LĪGUMA PRIEKŠMETS**
   1. Iznomātājs iznomā, bet Nomnieks pieņem nomas lietošanā Nekustamā īpašuma sastāvā esošās ambulances ēkas (būves) ar kadastra apzīmējumu [7444 005 0238 001](https://www.kadastrs.lv/buildings/3100024040?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property), turpmāk – Ēka, Ogres novada pašvaldībai piederošās telpu grupas ar kadastra apzīmējumu 7444 005 0238 001 014 nedzīvojamo iekštelpu, telpu Nr. 1 (22,9 m²), turpmāk – Telpa, saskaņā ar pielikumu.
   2. Telpas nomas termiņš: **6 (seši) gadi.**
   3. Telpas izmantošanas mērķis: saimnieciskās darbības veikšana ar tiesībām nodot apakšnomā ar Iznomātāja iepriekšēju saskaņojumu.
   4. Iznomātājs nodod un Nomnieks pieņem Telpu ar pieņemšanas – nodošanas aktu, kuru Puses paraksta 5 (piecu) darba dienu laikā pēc Līguma noslēgšanas. Pēc parakstīšanas pieņemšanas – nodošanas akts tiek pievienots Līgumam un tas kļūst par tā neatņemamu sastāvdaļu.
   5. Telpas izvietojums un stāvoklis Telpas nodošanas brīdī parādīts Līgumam pievienotajā Ēkas kadastrālās uzmērīšanas lietas izdrukā ar iezīmēto Telpu (pielikums) un Līguma 1.4. apakšpunkta kārtībā parakstītajā Telpas pieņemšanas – nodošanas aktā. Šis stāvoklis Nomniekam ir zināms, Nomniekam pretenziju pret to nav un Telpa ir derīga izmantošanai Līguma 1.3. apakšpunktā noteiktajam mērķim.
   6. Nomnieks ir iepazinies ar Telpas tehnisko stāvokli un atzīst, ka Telpa atbilst Nomnieka vajadzībām un izmantošanai Līguma 1.3. apakšpunktā noteiktajam mērķim. Nomnieks, parakstot Līgumu, apliecina, ka tam nav materiāla vai juridiska rakstura pretenziju pret Iznomātāju par Telpu, tajā esošo komunikāciju un iekārtu tehnisko stāvokli Līguma noslēgšanas dienā.
2. **MAKSĀJUMI**
   1. Nomas maksa par Telpu tiek noteikta **\_\_\_ EUR** (\_\_\_) par **1 m²** (vienu kvadrātmetru) **mēnesī**, turpmāk – Nomas maksa, bez pievienotās vērtības nodokļa  
      (turpmāk - PVN).
   2. Papildus Telpas Nomas maksai, Nomnieks, pamatojoties uz Iznomātāja iesniegto rēķinu, maksā Iznomātājam:
      1. **nekustamā īpašuma nodokli** (Telpai nekustamā īpašuma nodoklis tiek aprēķināts proporcionāli Telpas platībai);
      2. par **pakalpojumiem, kas saistīti ar Telpas lietošanu** (elektrība, apkure, ūdens, kanalizācija, apsardze, apdrošināšana), kā arī citiem pakalpojumiem, kurus Nomnieks izmanto.
   3. Visi Līgumā noteiktie maksājumi atbilstoši normatīvajiem aktiem tiek aplikti ar PVN pēc likmes, kas ir spēkā rēķinu izrakstīšanas brīdī.
   4. Nomnieka iemaksātā izsoles nodrošinājuma nauda (\_\_\_ EUR saskaņā ar \_\_\_\_\_) netiek atgriezta, bet tiek ieskaitīta nomas maksas maksājumos.
   5. Nomnieks kompensē Iznomātājam sertificēta vērtētāja pakalpojuma izmaksas par nomas maksas noteikšanu Telpai 242 EUR (divi simti četrdesmit divi *euro*) apmērā, samaksu veicot saskaņā ar Iznomātāja izsniegto rēķinu.
   6. Šajā Līgumā 2.1. un 2.2. apakšpunktos noteikto maksājumu rēķinus Iznomātājs sagatavo elektroniski un nosūta Nomniekam uz e-pasta adresi: \_\_\_\_. Nomniekam rēķins jāapmaksā 10 (desmit) darba dienu laikā no rēķina saņemšanas dienas, veicot bezskaidras naudas norēķinu pārskaitījuma veidā Iznomātāja rēķinā norādītajā kontā.
   7. Par Līgumā noteikto maksājumu kavējumu Nomnieks apņemas maksāt Iznomātājam nokavējuma procentus 0,5% apmērā no kavētā maksājuma summas par katru kavējuma dienu.
   8. Neatkarīgi no maksājumos uzrādītajiem mērķiem, Iznomātājs no Nomnieka saņemtos maksājumus ieskaita vispirms nokavējuma procentu, pēc tam pamatparāda un tikai tad tekošo maksājumu segšanai.
   9. Gadījumā, ja Nomniekam no Iznomātāja nav laicīgi iesniegts rēķins Līgumā noteikto maksājumu veikšanai, Nomnieks nav atbrīvots no Līgumā noteiktajiem maksājumiem, un tam ir tiesības pieprasīt no Iznomātāja nesaņemto rēķinu.
   10. Maksājuma dokumentos Nomnieks uzrāda maksājuma mērķi – Telpas adresi vai rēķina numuru un datumu.
   11. Maksājums tiek uzskatīts par veiktu dienā, kad maksājumu summa ir ienākusi Iznomātāja rēķinā norādītajā kontā.
   12. Nomas maksu atbilstoši šim Līgumam sāk aprēķināt un maksāt ar Līguma noslēgšanas dienu.
   13. Visas izmaksas, kas saistītas ar Līgumā paredzēto maksājumu veikšanu un bankas pakalpojumiem, sedz Nomnieks.
   14. Iznomātājam ir tiesības, nosūtot Nomniekam rakstisku paziņojumu, vienpusēji mainīt Nomas maksas apmēru bez grozījumu izdarīšanas Līgumā:
       1. ja Centrālās statistikas pārvaldes sniegtais patēriņa cenu indekss attiecībā pret pēdējo Nomas maksas izmaiņas dienu pārsniedz 10 (desmit) procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
       2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
       3. reizi gadā nākamajam nomas periodam, ja ir mainījušies Iznomātāja plānotie Telpas un nekustamā īpašuma, kura sastāvā atrodas Telpa, pārvaldīšanas izdevumi;
       4. ja normatīvie akti paredz citu Nomas maksas apmēru vai Nomas maksas aprēķināšanas kārtību. Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos.
3. **PUŠU TIESĪBAS UN PIENĀKUMI**
   1. **Nomnieka tiesības un pienākumi**:
      1. pieņemt lietošanā Telpu un to izmantot tikai Līguma 1.3. apakšpunktā noteiktajam mērķim;
      2. saudzīgi izturēties pret Ēku un tai piegulošo teritoriju, izmantot Telpu tikai saskaņā ar Līguma noteikumiem un darboties, ievērojot Ēkā atrodošos trešo personu intereses;
      3. izmantojot elektroiekārtas, ievērot drošības tehnikas un ugunsdrošības noteikumus, kā arī Iznomātāja norādījumus;
      4. uzturēt Telpu un tajā esošās iekārtas pilnīgā kārtībā, atbilstoši tehnisko noteikumu, sanitāro, ugunsdrošības un citu dienestu prasībām, ievērojot Iznomātāja norādījumus šajā jomā;
      5. Nomniekam ir tiesības nodot Telpu apakšnomā, ievērojot Līguma 4. punkta noteikumus;
      6. jebkurā laikā nodrošināt Iznomātājam veikt Telpas apsekošanu un Līguma noteikumu izpildes pārbaudi;
      7. avārijas (ūdens noplūdes, elektroenerģijas, gāzes padeves pārtraukumu u.c.) gadījumā nekavējoties ziņot speciālajiem avārijas dienestiem un veikt steidzamus pasākumus avārijas likvidēšanai;
      8. maksāt Nomas maksu Līgumā paredzētajā apjomā un kārtībā un atlīdzināt Iznomātājam visus zaudējumus, kas radušies Nomnieka vai apakšnomnieka vainas dēļ;
      9. visā Līguma darbības laikā Nomnieks ir atbildīgs par visu to personu, kuras piedalās Nomnieka, apakšnomnieka organizētajās norisēs, rīcību visā Ēkā un tai piegulošajā teritorijā;
      10. pēc Līguma termiņa izbeigšanās vai tā pirmstermiņa izbeigšanas gadījumā nodot Iznomātājam Telpu sakārtotu, sakoptu, ne sliktākā stāvoklī, kādā tā tika pieņemta Līgumā noteiktajam mērķim. Ja Telpas stāvoklis ir pasliktinājies Telpas atbrīvošanas brīdī, Nomniekam jāapmaksā Iznomātājam nodarītie zaudējumi 10 (desmit) darba dienu laikā pēc Iznomātāja izsniegtā rēķina, pamatojoties uz Pušu parakstītu aktu par zaudējumu apmēru;
      11. ar Iznomātāja un normatīvajos aktos noteiktu institūciju piekrišanu uzstādīt Nomnieka vai apakšnomnieka izkārtni Telpā un ārpus tās;
      12. uzstādot, pārvietojot, noņemot mēbeles, iekārtas, konstrukcijas un inventāru, nedrīkst radīt bojājumus Telpai, bet, ja tādi radīti, Nomniekam ir pienākums bojājumus izlabot par saviem līdzekļiem vai atlīdzināt Iznomātājam radītos zaudējumus;
      13. lietojot Telpu un atrodoties Ēkā un tai piegulošajā teritorijā, Nomnieks ievēro sabiedriskās kārtības noteikumus un citus Latvijas Republikā spēkā esošos normatīvos aktus;
      14. Nomnieks par saviem līdzekļiem veic Telpas kārtējo remontu, tīrīšanu, durvju un logu eņģu vai slēdzeņu labošanu, logu iestiklošanu, elektrospuldzīšu nomaiņu un tamlīdzīgus darbus. Puses apliecina izpratni, ka Nomas maksā nav ietverti un Iznomātājs neveic nekādus Telpas uzturēšanas vai remonta darbus, ja vien šajā Līgumā nav tieši norādīts savādāk;
      15. Nomnieks apņemas 3 (trīs) mēnešus iepriekš brīdināt Iznomātāju par plānotajiem Telpas remontdarbiem. Kapitālā remonta gadījumā Puses saskaņo Telpas remontdarbu apjomu, ieguldījumu apmēru un termiņus, nepieciešamības gadījumā noslēdzot attiecīgu vienošanos. Pēc Līguma darbības termiņa izbeigšanās visi neatdalāmie ieguldījumi Telpā paliek Iznomātāja īpašumā.
      16. Telpas atjaunošanu vai pārbūvi veikt, iepriekš rakstiski saskaņojot ar Iznomātāju. Nomniekam paredzētie darbi normatīvajos aktos un Līgumā noteiktajā kārtībā jāsaskaņo ar Iznomātāju un normatīvajos aktos noteiktajām institūcijām. Veicot pārbūvi, Nomnieks ir atbildīgs un par saviem līdzekļiem pēc pārbūves pabeigšanas nodrošina izmaiņu veikšanu kadastrālās uzmērīšanas lietā un datu aktualizēšanu Valsts zemes dienesta Nekustamā īpašuma kadastra informācijas sistēmā (ja minētajām darbībām ir izsniegta Nekustamā īpašuma īpašnieka pilnvara). Nomniekam ir pienākums 7 (septiņu) kalendāro dienu laikā pēc veikto izmaiņu dokumentācijas saņemšanas iesniegt vienu oriģinālo eksemplāru Iznomātājam.
   2. **Iznomātāja tiesības un pienākumi:**
      1. dot Nomniekam norādījumus sanitārtehnisko, ugunsdrošības, elektroenerģijas piegādes un lietošanas prasību nodrošināšanai;
      2. nodot Telpu Līgumā noteiktajā laika periodā un kārtībā, netraucēt Nomniekam izmantot Telpu saskaņā ar Līguma noteikumiem, atlīdzināt Nomniekam zaudējumus, kas radušies Iznomātāja, viņa darbinieku, pilnvaroto personu vainas dēļ saskaņā ar spēkā esošajiem normatīvajiem aktiem;
      3. jebkurā laikā pārbaudīt Telpas stāvokli un Līguma noteikumu izpildi;
      4. nodrošināt Nomniekam energosistēmu, ūdens apgādes, kanalizācijas sistēmu izmantošanu Līgumā noteiktajā Telpas izmantošanas laikā;
      5. Līguma izbeigšanās gadījumā Iznomātājs neatlīdzina Nomniekam Telpā veiktos ieguldījumus.
4. **APAKŠNOMA**
   1. Nomnieks nav tiesīgs bez Iznomātāja rakstiskas piekrišanas slēgt apakšnomas līgumu, kā rezultātā trešā persona iegūtu tiesības uz Telpas lietošanu;
   2. Iznomātājam ir tiesības nesaskaņot Telpas nodošanu apakšnomā, ja nav ievērots Līguma 4.3. apakšpunktā noteiktais vai Nomnieks nepilda citas šajā Līgumā noteiktās saistības;
   3. Nomnieks var nodot Telpu apakšnomā tikai iepriekš saskaņojot ar Iznomātāju, un tikai Telpas izmantošanas mērķim - saimnieciskās darbības veikšana, apakšnomas līgumā paredzot noteikumus:
      1. ka apakšnomas līgums stājas spēkā tikai pēc saskaņošanas ar Iznomātāju. Apakšnomas līgumu jāiesniedz Iznomātājamsaskaņošanai;
      2. ka apakšnomas līguma termiņš nepārsniedz Līguma termiņu;
      3. ka Līguma izbeigšanās (tajā skaitā vienpusējas izbeigšanas) gadījumā, Iznomātājam nav jāatlīdzina apakšnomniekam ar apakšnomas līguma izbeigšanu saistītie zaudējumi;
      4. ka apakšnomniekam ir aizliegts nodot tam iznomāto Telpu tālāk lietošanā trešajām personām.
   4. NOMNIEKAM ir pienākums:
      1. informēt Iznomātāju par apakšnomas līguma pirmstermiņa izbeigšanu ne vēlāk kā 14 (četrpadsmit) dienu laikā no apakšnomas līguma izbeigšanas dienas;
      2. uzņemties pilnu materiālo un juridisko atbildību, ja apakšnomnieka rīcības rezultātā tiek pārkāpti Līguma noteikumi.
5. **NEPĀRVARAMA VARA, PUŠU ATBILDĪBA UN STRĪDU RISINĀŠANAS KĀRTĪBA** 
   1. Puses ir atbildīgas par Līguma saistību pārkāpšanu un/vai neievērošanu, kā arī par otrai Pusei savas darbības vai bezdarbības rezultātā nodarītajiem tiešajiem zaudējumiem, saskaņā ar šo Līgumu un spēkā esošajiem normatīvajiem aktiem.
   2. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgā Puse (vai abas Puses) Līguma noslēgšanas brīdī vai tā darbības laikā nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi).
   3. Puse, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
   4. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā vai kad radusies objektīvu apstākļu nekavēta izdevība, attiecīgā Puse netiek atbrīvota no Līguma saistību izpildes.
   5. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
   6. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.
   7. Visas nesaskaņas, domstarpības vai strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta 60 (sešdesmit) dienu laikā, strīdi tiek risināti tiesā normatīvajos aktos paredzētajā kārtībā.
   8. Pretenzijas, kas saistītas ar Līguma izpildi, Pusēm jāizskata un jāsniedz atbilde ne vēlāk kā mēneša laikā no to saņemšanas dienas.
   9. Puses ir savstarpēji atbildīgas par Līgumā iekļauto un viena otrai sniegto ziņu patiesumu un īstumu.
6. **LĪGUMA GROZĪJUMI UN IZBEIGŠANĀS KĀRTĪBA** 
   1. Jebkādi grozījumi un papildinājumi Līgumā tiek izdarīti Pusēm par to rakstiskā veidā vienojoties. Vienošanās par grozījumiem un papildinājumiem Līgumā pēc tās noslēgšanas pievienojama Līgumam un kļūst par tā neatņemamu sastāvdaļu.
   2. Ja Līguma darbības laikā rodas apstākļi, kas ierobežo Pušu līgumsaistību realizāciju, ieinteresētā Puse iesniedz priekšlikumus otrai Pusei par Līguma grozījumiem, un Puses vienojas par tālāko Līguma izpildi un norēķinu kārtību.
   3. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.
   4. Nomnieks ir tiesīgs vienpusēji atkāpties no Līguma pirms termiņa, rakstiski par to brīdinot Iznomātāju vismaz mēnesi iepriekš.
   5. Iznomātājam ir tiesības vienpusēji atkāpties no Līguma un Nomniekam šādā gadījumā nekavējoties jāatbrīvo Telpa gadījumos, ja:
      1. Telpa tiek izmantotas Līgumā nenorādītam mērķim;
      2. Telpa tiek nodotas apakšnomā trešajām personām bez Iznomātāja iepriekšēja saskaņojuma;
      3. Nomnieks vai apakšnomnieks apzināti bojā Telpu, Ēku vai tai piegulošo teritoriju;
      4. Nomnieks nav veicis kāda Līgumā noteiktā maksājuma samaksu ilgāk par  
          2 (diviem) mēnešiem;
      5. Nomnieks 10 (desmit) dienu laikā pēc Iznomātāja rakstiska brīdinājuma saņemšanas, turpina pārkāpt Līguma noteikumus.
   6. Gadījumā, ja Līgums tiek izbeigts saskaņā ar Līguma 6.5. apakšpunkta nosacījumiem, Iznomātājam ir pienākums rakstveidā paziņot Nomniekam par atkāpšanās no Līguma iemesliem.
   7. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Telpa nepieciešamas sabiedrības vajadzību nodrošināšanai vai normatīvajos aktos noteikto publisko funkciju veikšanai.
   8. Beidzoties Līguma darbības termiņam vai pārtraucot tā darbību pirms termiņa, Nomnieks ne vēlāk kā Līguma darbības izbeigšanās dienā nodod Iznomātājam un Iznomātājs pieņem no Nomnieka Telpu, Pusēm parakstot Pieņemšanas - nodošanas aktu. Ja Nomnieks šajā apakšpunktā noteiktajā termiņā un kārtībā Telpu nav nodevis, Iznomātājam ir tiesības, sastādot aktu, Telpu pieņemt vienpusēji.
   9. Jebkāda Nomnieka atstāta kustamā manta pēc Līguma darbības izbeigšanās tiek uzskatīta par pamestu atbilstoši Civillikuma 941. pantam, un tiks uzskatīts, ka Nomnieks tieši ir izteicis vēlmi atteikties no tiesībām uz šo mantu, un Iznomātājs ir tiesīgs to izmantot un rīkoties ar to pēc saviem ieskatiem.
7. **CITI NOTEIKUMI**
   1. Informācijas apmaiņa starp Pusēm notiek rakstveidā, nododot to personiski, nosūtot pa pastu vai elektroniski uz Pušu elektroniskā pasta adresi vai E-adresi.
   2. Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu un tā izplatīšana (publicēšana) ir atļauta tikai ar otrās Puses rakstisku piekrišanu.
   3. Par Līguma izpildi no Iznomātāja puses atbild Ogres novada Birzgales pagasta pārvaldes vadītājs \_\_\_\_\_\_\_\_\_, e-pasts: \_\_\_\_\_\_\_\_\_, tālr. Nr. \_\_\_\_\_.
   4. Līgums sagatavots latviešu valodā, elektroniska dokumenta veidā un parakstīts ar drošu elektronisko parakstu, kas satur laika zīmogu.
   5. Līgums stājas spēkā, kad to parakstījušas abas Puses. Līguma spēkā stāšanas datums ir pēdējā pievienotā droša elektroniskā paraksta un tā laika zīmoga datums. Pusēm pieejams abpusēji parakstīts Līgums elektroniskā formātā.
8. **PUŠU REKVIZĪTI**

|  |  |  |  |  |  |
| --- | --- | --- | --- | --- | --- |
| *Iznomātājs: Nomnieks:*   |  |  | | --- | --- | | **Ogres novada pašvaldība**  E-pasts: [ogredome@ogresnovads.lv](mailto:ogredome@ogresnovads.lv)  Tālr.: 65071160  **Ogres novada Birzgales pagasta pārvalde**  Reģ. Nr**.** 40900025228  E-pasts: [birzgale@ogresnovads.lv](mailto:birzgale@ogresnovads.lv)  Tālr.: 65034212  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ogres novada Birzgales  pagasta pārvaldes vadītājs  \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | *Nomnieks:*  **SIA “ROBO HUB”** |  |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU